  Анжелика Тихонова корреспондент Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын тупатъяно сюресъёс пӧлы Шаркан ёросысь сюресэз пыртӥзы. Со сярысь элькун тӧролэн но кивалтэтлэн пресс-службазы ивортӥз. Тупатъян ужъёс улсын сюрес вылысь вуж шобретсэ быдэсак куштыны, кык сӥен асфальтобетон вӧлдыны, сюрес дуръёсты юнматыны но кожонъёсты тупатъяны чаклало. Выль тупатъяно объект Якшур-Бӧдья – Шаркан улосвыл сюреслэн люкетэз луэ но Шаркан ёросысь Ляльшур гурт пыр ортче. Солэн кузьдалаез 1 иськем. Сюрес вылтӥ нуналлы быдэ 4 но ӝыны сюрс машинаос ортчо, соос пӧлын секыт гурт возёс машинаос но. Гуртын Удмуртиысь йӧл поттон удысысь вить устоосыз возёсъёс пӧлы пырись «Ошмес» огазеяськон ужа. Озьы ик тысё юослэн удалтонлыксыя но азьмынӥсь луэ. Ёросъёсын инфраструктураез умоятон, гурт возёсъёс доры сюресъёсты тупатон Гуртлэн араз эшшо но трос саклык висъямез кулэ каре. Ваньмыз со экономика, улосвылмылэн инвестициосты кыскыны быгатэмез но калыклэсь улонзэ умоятон сярысь Ярослав Семёнов, Удмуртиысь кивалтэтлэн тӧроезСо сяна, кивалтэтлэн тӧроезлэн кылъёсызъя, Якшур-Бӧдья – Шаркан сюрес «Мувырское» но «Сосновское» муниципал кылдытэтъёсын 1 сюрс 500-лэсь трос улӥсьёсты Шарканэн герӟа. Удмуртиысь транспортъя но сюрес возёсъя министр Алексей Горбачёв 2021-тӥ арын Якшур-Бӧдья – Шаркан сюрес вылын туж трос ужъёс лэсьтэмын луозы шуыса пусйиз. Выльдон программа улсын берпуметӥез, тужгес шугъяськытӥсь грунтовой люкетэз, асфальтэн шобыртэмын луоз. Солэн кузьдалаез 2,4 иськем. Со вӧзы, йӧскалык ӵектос улсын ини, улосвыл сюреслэн одӥг иськемъёс люкетэз но лэсьтэмын луоз. Соин ик Гуртлэн араз пӧртэм программаосъя та сюреслэн 3,4 иськемез выльдӥськоз шуыны луэ Алексей Горбачёв, Удмуртиысь транспортъя но сюрес возёсъя министрОзьыен, туннэ нуналлы «Кышкыттэм но ӟечлыко автомобиль сюресъёс» йӧскалык ӵектос улсын тупатъяно сюресъёслэн лыдметазы 30 объектъёс пыризы ни – сизьым улосвыл сюресъёс, Дэри ёросысь 11 объектъёс, Ижкарысь укмыс сюрес люкетъёс но Сарапулысь - куинь. Оглом сюресчиос 66,57 иськем сюресъёсты выльдозы.   Тодэ вайытом, озьы ик 2021-тӥ арын Удмуртиын 16 сюрес люкетъёсты югдытозы. Тегъёс: Шаркан Удмуртия гуртсюресъёс тупатъянужъёс Якшур-Бӧдья Гуртлэнарез  